Tokyo

nyaéta salah sahiji tina 47 préféktur di Jepang. Tokyo kaasup pusat urbanisasi, saméméhna ngan saukur kota Tokyo sarta masih kawentar nepi ka kiwari, nu ayeuna sacara adminitrasi dibagi jadi 23 kota husus.  Dina awal taun 1943, Tokyo masih kénéh ngaran perfektur ogé kota. Dina 1943 pamaréntah kota Tokyo dibubarkeun sarta ti harita ngan pamaréntahan preféktur nu boga ngaran Tokyo. Keur bukti status istimewa ieu, ngan perfektur Tokyo nu maké  dina Basa Jepang.

Sanajan lain ngan saukur hiji kota, metropolitan Tokyo mangrupa pusat pamaréntahan jeung singgasana Kakaisaran Jepang, sarta dijadikeun ibukota nagara Jepang. Pendudukna kira-kira 12 juta—10 persen tina sakabéh populasi Jepang— sedengkeun kira-kira 33–36 juta penduduk hirup di Tokyo Raya, ngajadikeun Tokyo minangka kota paling padet di dunya.

Tokyo ayana di wewengkon Kanto di Pulo Honshū.  Sacara géografis aya dina koordinat 35°41' Kalér, 139°46' Wétan (35.68333, 139.7667) , tapi watesna ngalegaan nepi ka pulo-pulo luar di Samudera Pasifik nu jarakna leuwih ti 1.000km ti Pulo Honshu.

Tokyo mangrupa pusat politik, bisnis, dagang, atikan, média massa, sarta budaya. Tokyo ogé mangrupa kantor pusat pausahaan gedé, lembaga kauangan, universitas jeung akademi, muséum, téater, sarta pusat balanja jeung hiburan.

 Étimologi 
Tokyo mimitina katelahna  anu hartina "muara".Room, Adrian. Placenames of the World. McFarland & Company (1996), p. 360 . . Ngaranna dirobah jadi  nalika puseur dayeuh kakaisaran pindah ti Kyoto, anu ditandaan ku dipindahkeunna singgasana Kaisar Meiji di taun 1868.US Department of State. (1906). A digest of international law as in diplomatic discussions, treaties and other international agreements (John Bassett Moore, ed.), Volume 5, p. 759 ; excerpt, "The Mikado, on assuming the exercise of power at Yedo, changed the name of the city to Tokio". Dirobahna ngaran sarta ditambah kecap "puseur dayeuh" () dina unggal ngaran puseur dayeuh luyu jeung tradisi Asia Wétan (saperti Kyoto (), Beijing (), jeung Nanjing ()). Salila awal périodeu Méiji, ieu kota ogé katelah "Tōkéi", alternatif pengucapan pikeun kanji nu sarua jeung "Tokyo". Babaraha dokumén resmi basa Inggris aya kénéh anu maké kecap "Tokei". Ngan, ieu ngaran téh geus lila teu dipaké deui.

 Sajarah 

Kamajuan Tokyo nepi ka siga kiwari teu leupas ti pangaruh Tokugawa Ieyasu jeung Kaisar Meiji. Dina  taun 1603, saenggeus ngahijikeun Jepang ku cara perang, Shogun Tokugawa Ieyasu ngawangun Édo (ayeuna Tokyo) keur markasna. Hasilna, ieu kota gancang tumuwuh tur jadi salah sahiji kota gedé nu populasina leuwih ti samilyar dina abad ka-18. Sacara de facto ibukota Jepang sedengkeun kaisar tumetep di Kyoto, ibukota karajaan. Keur leuwih jentre, tempo: Edo
Saenggeus 263 taun, kakawasaan shogun digulingkeun tur balik ka aturan kaisar. Dina taun 1869, Kaisar Meiji nu harita umurna ampir 17 taun pindah ka Edo, sarta ngaranan "Tokyo" ("Ibukota Wétan"; dina Basa Cina, maké kanji nu sarua, di Cina kota Dongjing). Tokyo geus jadi pusat politik, ékonomi jeung budaya nasional Jepang, ku ayana istana kaisar ngajadikeun sacara de facto ibukota karajaan sarta Kastil Edo jadi Istana Kaisar.

Tokyo dua kali ngalaman karusakan gedé (catastrophes) sarta terus tumuwuh sacara gancang saenggeus dua kajadian eta. Kahiji nyaéta Lini Gede Kanto dina taun 1923, nu kadua nyaéta Perang Dunya II. Bom-bom di taun 1945 ngaruksak Tokyo saperti bom atom di Hiroshima jeung Nagasaki. Sawaréh Tokyo ampir rata jeung taneuh.

Saenggeus perang réngsé, Tokyo bener-bener diwangun, sarta ditémbongkeun ka dunya  Olimpiade Musim Panas taun 1964. Tokyo jadi kota panggedéna sadunya di taun 1965 (ngagantikeun New York). Dina taun 1970, mimiti diwangun wangunan pencakar langit saperti Sunshine 60,  bandara udara anyar tur kontroversial di Narita (di luar Tokyo), sarta pendudukna ningkat ampir 11 milyar (di daerah métropolitan). Karéta handapeun taneuh (subway) jeung jaringan karéta di Tokyo mangrupa nu pangsibukna di dunya. Di taun 1980, harga real estate naék salila gelembung ékonomi: loba nu beunghar, tapi gelembung ieu peupeus dina awal taun 1990, loba pausahaan, bank jeung pribadi nu propertina hargana murah. Kajadian saterusna resesi, nyababkeun Jepang dina taun 1990-an jadi "dekade nu leungit", ti harita tumuwuh lalaunan.

Tokyo masih ngawangun daérah anyar nu harga taneuh asalna teu pati mahal. Proyék anyar ieu kaasup Ebisu Garden Place, Tennozu Isle, Shiodome, Roppongi Hills, Shinagawa (ogé stasion Shinkansen), sarta Stasion Tokyo (sisi Marunouchi). wangunan anyar nu ngabongkar wangunan heubeul pikeun pusat balanja saperti Omotesando Hills. Proyék ngurug laut (reklamasi) di Tokyo geus dimimitian sababaraha abad katukang. Nu paling kawentar nyaéta Odaiba, ayeuna jadi pusat balanja jeung hiburan.

Tokyo ngalaman lini gedé dina taun 1703, 1782, 1812, 1855 jeung 1923. Lini taun 1923, gedéna 8,3 skala Ricther, ngabunuh 142,000 urang.

Aya sababaraha usulan rencana keur mindahkeun fungsi pamaréntahan nasional ti Tokyo ka kota gedé di wewengkon séjén di Jepang, keur ngurangan kamajauan Tokyo jeung revitalisasi ékonomi. Rencana ieu dianggap kontroversial di Jepang jeung tacan kalaksanakeun.

Dumasar kana parobahan dina métodeu  nulis Basa Jepang, translasi romaji dina teks heubeul ditulisna "Tokio."

 Géografi jeung wilayah administrasi 
Bagian daratan utama Tokyo manjang di beulah kalér-kuloneun Teluk Tokyo, anu panjangna 90 km ti wétan ka kulon sarta 25 km ti kalér ka kidul. Diwatesan ku Préféktur Chiba di wétan, Préféktur Yamanashi di kulon, Préféktur Kanagawa di kidul, sarta Préféktur Saitama di kalér. Wilayah Tokyo ogé ngawengku ranté kapuloan anu manjang ka kidul di Samudra Pasifik, saperti Kapuloan Izu sarta Kapuloan Ogasawara anu manjang nepi ka leuwih ti 1,000 km ti daratan utama Jepang.

Luyu jeung hukum di Jepang Tokyo mangrupa hiji to (都, sok dihartikeun "métropolis"). Anu posisina mirip jeung préféktur lain di Jepang. Di handapeunnana aya babaraha éntitas anu sok disebut "kota" anu ngawengku 23 distrik kota husus (特別区 -ku), 26 kota (市 -shi), 5 kota leutik (町 -chō atawa machi), sarta dalapan désa (村 -son or -mura), anu boga pamaréntahan séwang-séwangan. Pamaréntah Métropolis Tokyo dipingpin ku gubernur sarta majlis métropolitan. Puseur dayeuh ieu métropolis aya di Shinjuku.

Tokyo aya di tengah Greater Tokyo Area, aréa métropolitan anu panggegekna sadunya. Greater Tokyo ngawengku babaraha préféktur sakuriling Tokyo saperti Kanagawa, Saitama, sarta Chiba.

23 distrik kota husus 
23 distrik kota husus (tokubetsu-ku) Tokyo ngawengku wewengkon nu baheula katelah Kota Tokyo. Unggal distrik mangrupa munisipalitas lokal kalawan walikota jeung majelis anu dipilih sorangan, béda ti kota biasa dina fungsi pamaréntahan nu tangtu diatur ku Pamaréntah Metropolitan Tokyo. Nepi ka 1 Séptémber 2003, total populasi resmi tina 23 distrik digabungkeun kira-kira 8,34 juta, kalawan gegekna jalma 13.416 jiwa per kilométer pasagi.

Istilah "Tokyo Tengah" kiwari bisa ngarujuk kana 23 distrik ieu, wewengkon nu aya dina lingkar Jalur Yamanoté, atawa tilu "distrik tengah" Chiyoda, Chuo jeung Minato. Puseur Tokyo anu ditarima sacara umum nyaéta Istana Kaisar. 23 distrik ieu ngawengku:

 Adachi
 Arakawa
 Bunkyo
 Chiyoda
 Chūō
 Edogawa
 Itabashi
 Katsushika
 Kita
 Kōtō
 Meguro
 Minato
 Nakano
 Nerima
 Ōta
 Setagaya
 Shibuya
 Shinagawa
 Shinjuku
 Suginami
 Sumida
 Taitō
 Toshima

 Tokyo Kulon 
Tokyo Kulon ngawengku Kota, Kacamatan jeung desa nu boga status hukum nu sarua saperti jeung di tempat-tempat séjén di Jepang. Tokyo Kulon mangrupa "kota tempat tinggal" keur nu digawe di pusat Tokyo, ogé aya sababaraha tempat lokal bisnis jeung industri. Sacara kolektif disebut "Tokyo Kulon".

 Kota-kota 
Dua puluh genep kota (sacara administrasi) nu aya di Tokyo Kulon.
 Akiruno
 Akishima
 Chofu
 Fuchu           
 Fussa
 Hachioji
 Hamura
 Higashikurume
 Higashimurayama
 Higashiyamato
 Hino
 Inagi
 Kiyose Kodaira
 Koganei         
 Kokubunji
 Komae
 Kunitachi
 Machida
 Mitaka
 Musashimurayama
 Musashino
 Nishi-tokyo
 Ome
 Tachikawa
 Tama

 Distrik, kacamatan, jeung desa 
Pangkulonna nyaéta distrik (gun) Nishitama. Daerah ieu mangrupa pagunungan sarta teu mungkin keur urbanisasi. Pagunungan pangluhurna di Tokyo, Gunung Kumotori, jangkungna 2,017 m; nu séjénna nyaéta Gunung Takasu (1737 m), Gunung Odake (1266 m), jeung Gunung Mitake (929 m). Danau Okutama, di Walungan Tama deukeut Perfektur Yamanashi, mangrupa danau panggedéna di Tokyo.

 Hinode
 Mizuho
 Okutama
 Hinohara Village

 Kapuloan 
Pulo-pulo leutik Tokyo manjang kira-kira 1,850 km ti Tokyo tengah. Sabab pulo-pulo ieu jauh di kota, di dinya aya kantor perwakilan pamaréntahan metropolitan. Lolobana pulo-pulo ieu kaasup kelas desa.

 Kapuloan Izu 
Kapuloan Izu nyaéta grup pulo vulkanik sarta bagéan ti Taman Nasional Fuji-Hakone-Izu.  Runtuyan pulo-pulo mimiti ti nu deukeut ka Tokyo nyaéta:

 Izu Oshima
 Toshima
 Niijima
 Shikinejima
 Kozushima
 Miyakejima
 Mikurajima
 Aogashima
 Hachijojima

 Kapuloan Ogasawara 
 Ogasawara—Ogasawara ngawengku, ti kaler ka kidul, Chichi-jima, Nishinoshima, Haha-jima, Kita Iwo Jima, Iwo Jima, and Minami Iwo Jima.  Ogasawara ogé ngawengku pulo leutik: Minami Torishima, pangwetanna ti Jepang, kira-kira 1,850 km ti pusat Tokyo, jeung Okino Torishima, pangkidulna ti Jepang.  Dua polu ieu euweuh pendudukna, keur jadi simbol nasional.  Rante Iwo jeung pulo-pulo leutik lianna ampir taya nu nyicingan, sanajan kitu aya sababaraha di antara nu aya pendudukna utamana nu deukeut ka Honshu.

 Taman Nasional 
Aya opat taman nasional di Tokyo: 
 Chichibu Tamakai National Park, di Nishitama sarta sabagéan kaasup ka Perfektur Yamanashi jeung Saitama 
 Meiji no Mori Takao Quasi-National Park, sakuriling Mount Takao nepi ka kiduleun Hachioji.
 Fuji-Hakone-Izu National Park nu kaasup Kapuloan Izu.
 Ogasawara National Park. Keur diusahakan supaya Taman Nasional Ogasawara jadi bagéan tina UNESCO World Heritage Site.

 Iklim 
Urut kota Tokyo sarta lolobana daratan Tokyo aya dina zona iklim subtropis lembab (klasifikasi iklim Köppen Cfa),Peel, M.C., Finlayson, B.L., and McMahon, T.A.: Updated world map of the Köppen-Geiger climate classification , Hydrol. Earth Syst. Sci., 11, 1633–1644, 2007. kalawan usum panas anu lumayan panas sarta usum tiris anu karasa tirisna. Saperti lolobana daérah di Jepang, Tokyo ogé ngalaman jeda musiman sabulan, kalawan bulan pangpanasna nyaéta Agustus (rata-rata ) sarta bulan pangtirisna nyaéta Januari (rata-rata ). Rékor suhu pangtirisna nyaéta  di tanggal 13 Januari 1876, sedengkeun pangpanasna nyaéta  di tanggal 20 Juli 2004. Rékor panggedéna suhu minimum  di tanggal 12 Agustus 2013, ngajadikeun Tokyo minangka salah sahiji ti tujuh tempat panyawangan di Jepang anu nyatet suhu minimum anu leuwih gedé . Curah hujan taunan rata-rata ampir , kalawan usum panas anu leuwih baseuh sarta usum tiris anu leuwih garing. Hujan salju kajadian sacara sporadis, tapi sok aya ampir unggal taun. Tokyo ogé sok ngalaman topan unggal taun, sanajan teu pati kuat. Ti mimiti dicatet ti taun 1876, bulan pangbaseuhna nyaéta Oktober 2004, kalawan curah hujan , curah hujan taunan kira-kira  di taun 1984 nepi ka  di taun 1938.

Daérah pagunungan kuloneun Tokyo, Okutama ogé aya dina iklim subtropis anu lembap (klasifikasi Köppen Cfa).

Iklim di bagian kapuloan rupa-rupa. Iklim Chichi-jima di désa Ogasawara aya dina wates antara iklim sabana tropis (klasifikasi Köppen Aw) sarta iklim subtropis lembap (klasifikasi Köppen Cfa). Perenahna anu kira-kira 1.000 km kiduleun Tokyo Raya anu nyababkeun kondisi iklim anu béda.

Wilayah Tokyo pangwétanna, pulo Minamitorishima di desa Ogasawara, aya di zona iklim sabana tropis (klasifikasi Köppen Aw). Pulo Izu jeung Ogasawara dipangaruhan ku rata-rata 5,4 topan per taun, dibandingkeun jeung daratan Kanto anu ngan ngalaman 3,1 topan per taun.

 Ékonomi 

jmpl|kiri|Tokyo Skytree, menara tertinggi di dunia
jmpl|lurus|Bursa Efek Tokyo
jmpl|Ginza adalah area perbelanjaan kelas atas yang populer di Tokyo sebagai salah satu distrik perbelanjaan paling mewah di dunia.
jmpl|ka|Kantor pusat Bank of Japan di Chūō, Tokyo
jmpl|kiri|Menara Tokyo di malam hari
jmpl|Shibuya menarik banyak wisatawan.

Tokyo mangrupa hiji ti tilu puseur keuangan dunya, bareng jeung New York jeung London. Tokyo mangrupa métropolitan ékonomi panggedéna sadunya. Dumasar panalungtikan ti PricewaterhouseCoopers, Tokyo Raya (ngawengku Tokyo nepi ka Yokohama kalawan 38 juta pangeusi) boga produk doméstik bruto US$2 triliun di taun 2012 (dumasar kasaimbangan kamampuan balanja). Di taun 2008, 47 pausahaan anu kaasup dina daptar Fortune Global 500 anu basisna di Tokyo.

Salian ti puseur keuangan dunya; Tokyo ogé jadi imah ti babaraha bank invsétasi jueng pausahaan asuransi panggedéna sadunya, sarta jadi hub pikeun industri transportasi, pamedalan, elektronika jeung siniar Jepang. Salila tumuwuhna ékonomi Jepang anu musat saenggeus Perang Dunia II, loba pausahaan gedé anu mindahkeun kantor pusatna ti kota-kota siga Osaka (puseur dayeuh komérsial anu boga sajarah) ka Tokyo, dina raraga nyokot kauntungan tina aksés anu leuwih deukeut jeung pamaréntah pusat. Ieu trén mimiti ngalaunan ti saprak lobana pangeusi di Tokyo sarta waragad anu mahal.

Tokyo ku Economist Intelligence Unit dianggap kota pangmahalna biaya hirup di dunya salila 14 taun nepi ka taun 2006.  (inactive)

Tokyo jadi puseur keuangan internasional (IFC) anu kawentar di taun 1960-an sarta sok diibaratkeun salah sahji ti tilu "pusat komando" ekonomi dunya, bareng jeung New York jeung London. Dina Indeks Pusat Keuangan Global 2017, Tokyo jadi pusat keuangan paling kompetitif kalima di dunya (bareng jeung kota London, Kota New York, San Francisco, Chicago, Sydney, Boston, dan Toronto di 10 besar), jeung katilu anu paling kompetitif di Asia (saenggeus Singapura dan Hong Kong).  Pasar keuangan Jepang dibuka lalaunan di taun 1984 sarta ngagancangan internasionalisasi kalawan "Big Bang Jepang" di taun 1998. Sanajan Singapura jeung Hong Kong jadi pusat keuangan anu bersaing, IFC Tokyo bisa mertahankeun posisi anu katelah di Asia.

Bursa Saham Tokyo nyaéta bursa saham panggedéna di Jepang, sarta panggedéna katilu sadunya dumasar kapitalisasi pasar, sarta kaopat dumasar akuisisi saham. Di taun 1990 di tungtung mangsa penggelembungan harga asét Jepang, Tokyo boga leuwih ti 60% ajén pasar saham dunya. 

Numutkeun Kementerian Pertanian, Kehutanan dan Perikanan, Tokyo boga 8.460 ha (20.900 hektar) lahan pertanian di taun 2003,  pangleutikna tibatan préféktur séjén.. Tanah tatanén lolobana di Tokyo Kulon. Bahan saperti sayuran, bubuahan, sarta kekembangan gampang dikirim ka pasar di wétan. Komatsuna jeung bayem jadi sayuran anu pangpentingna; di taun 2000, Tokyo masok 32,5% komatsuna yang dijual di pasar produk utamanya.

Kalawan 36% wilayahna anu masih mangrupa leuweung, Tokyo memiliki pertumbuhan luas Cryptomeria jeung cemara Jepang, utamana di wewengkon pagunungan Akiruno, Ōmé, Okutama, Hachiōji, Hinodé, jeung Hinohara. Nurunna harga kayu, naékna waragad produksi, sarta nambahna lansia di antara populasi nyababkeun nurunna hasil kehutanan di Tokyo. Salian ti éta, serbuk sari, utamana ti Cryptomeria, jadi alergén utama pikeun warga. Teluk Tokyo kungsi jadi sumber utama perikanan. Lolobana produksi lauk di Tokyo asalna ti pulo-pulo luar, saperti Izu Ōshima jeung Hachijō-Jima. Cakalang, nori, jeung aji jadi babaraha produk laut hasil teluk Tokyo.

Pariwisata di Tokyo ogé jadi salah sahiji kontributor ékonomi utama. Di taun 2006, 4,81 juta urang asing jeung 420 juta kunjungan Jepang ka Tokyo dilakukeun; ajén ékonomi tina pariwisata bisa nepi ka 9,4 triliun yén numutkeun ka Pamaréntah Métropolitan Tokyo. Loba turis anu nganjangan babaraha pusat kota, toko, sarta distrik hiburan di sakabéh lingkungan distrik kota husus (DKH) Tokyo; hususna barudak sakola nalika study tour, kunjungan ka Tokyo Tower jadi hiji kawajiban (de rigueur). Budaya anu ditawarkeun kaasup budaya pop Jepang anu aya dimamana sarta distrik anu patali jeung éta saperti Shibuya jeung Harajuku, atraksi subkultural saperti pusat animé Studio Ghibli, sarta museum saperti Tokyo National Museum, anu nampung 37% ti harta karun nasional karya seni nagara (87/233).

Pasar Lauk Tsukiji di Tokyo nyaéta pasar grosir lauk jeung kadaharan laut panggedéna sadunya, sarta jadi salah sahiji pasar kadaharan grosir panggedéna. Pasar Tsukiji ngalayanan kira-kira 50.000 urang unggal poé.
 Démografi 
Salaku salah sahiji kota utama di dunya, pangeusi Tokyo jumlahna leuwih ti dalapan juta anu ngeusian 23 distrik, jeung di waktu beurang nambahan leuwih ti 2,5 juta boh pagawé atawa mahasiswa nu datang di daérah sakurilingna. Éfék ieu bisa ditempo di tilu pusat distrik nyaéta Chiyoda, Chuo, jeung Minato, nu populasina kurang ti 300.000 waktu peuting, tapi leuwih ti dua juta lamun beurang.

 Populasi 
Dumasar kana daérah (1 October 2003)
 Tokyo: 12.36 juta 
 23 distrik husus: 8.34 juta
 Tama aréa: 4 juta
 Kapuloan: 27.000

Dumasar kana umur (1 Januari 2003):
 Barudak (0-14): 1.433 juta (12%)
 Angkatan gawe (15-64): 8.507 juta (71.4%)
 Kolot (65+): 2.057 juta (16.6%)

Dumasar kana waktu (taun 2000)
 Peuting: 12.017 juta
 Beurang: 14.667 juta

Dumasar kana kabangsaan
 Urang luar: 353,826 (1 Januari 2005)
 5 panglobana kabangsaan urang luar: China (120,331), Koréa (103,191), Philipina (31,505), Amerika (18,043), Inggris (7,585)

 Transportasi 

Tokyo ngabogaan jaringan transportasi domestik jeung international nu panggedéna sa-Jepang keur transportasi kareta, darat jeung udara. Transportasi umum di Tokyo didominasi ku jaringan karéata jeung subway nu bersih jeung efisien, sedengkeun beus, monorel jeung trem mangrupa transportasi sekunder.

 Bandara 
Di jero Tokyo, Bandara Internasional Tokyo ("Haneda") ilaharna dipaké keur penerbangan domestik. Di luar Tokyo, Bandara International Narita, di Narita, Préféktur Chiba, salah sahiji gerbang internasional utama Jepang.

 Kareta jeung subway 
Kareta mangrupa alat transportasi utama di Tokyo, nu mana jaringan jalan kareta ieu panglobana di dunya. JR Wetan ngoperasikeun jaringan kareta panggedéna di Tokyo, kaasup jalur Yamanote nu ngurilingan jero kota Tokyo. Tokyo Metro jeung Tokyo Metropolitan Bureau of Transportation ngoperasikeun jaringan bawah taneuh (subway).

 Beus 
Pamaréntah metropolitan jeung swasata ngoperasikeun rute beus. Lokal, regional, jeung nasional ogé aya, nu terminalna aya di deukeut stasion kareta utama nyaéta Tokyo jeung Shinjuku.

 Jalan tol 
Jalan tol ngahubungkeun ibukota ka kota-kota séjén di Tokyo Raya, wewengkon Kanto, sarta pulo Kyushu jeung Shikoku.

 Transportasi séjén 
Taksi dioperasikeun di 23 distrik jeung kota tur kacamatan. Ferry jarak jauh ngalayanan ka pulo-pulo Tokyo boh panumpang atawa barang ogé ka palabuan internasional séjén.

 Atikan 
Salaku pusat atikan nasional, di Tokyo loba universitas, akademi jeung sakola kajuruan. Loba universitas nu kawentar di Jepang aya di Tokyo. Nu pangkawentarna nyaéta Universitas Tokyo. Universitas séjénna nyaéta Universitas Keio, Universitas Hitotsubashi, jeung Universitas Waséda.

Di Tokyo ogé aya universitas nu kuliah maké basa Inggris, saperti Universitas Kristen Internasional, Universitas Sophia, jeung Universitas Temple Jepang.

 Universitas di Tokyo 
 Universitas Nasional 
 Universitas Ochanomizu
 Universitas Éléktro-Komunikasi
 Universitas Kedokteran jeung Kedokteran Gigi Tokyo
 Universitas Studi Luar Nagri Tokyo
 Universitas Tokyo Gakugéi
 Universitas Élmu jeung Téknologi Laut Tokyo
 Tokyo Geijutsu Daigaku
 Institut Sains Tokyo
 Universitas Tokyo
 Universitas Pertanian jeung Téknologi Tokyo
 Universitas Hitotsubashi

 Universitas Perfektur 
 Universitas Tokyo Metropolitan

 Universitas Swasta 
 Universitas Aoyama Gakuin
 Universitas Asia
 Universitas Obirin
 Universitas Gakushuin
 Universitas Keio
 Universitas Kogakuin
 Universitas Kokugakuin
 Universitas Kristen Internasional
 Universitas Kokushikan
 Universitas Toyo
 Universitas Komazawa
 Universitas Séijo Universitas Séikéi
 Institut Téknologi Shibaura
 Universitas Sophia
 Universitas Showa
 Universitas Sénshu
 Universitas Daito Bunka
 Universitas Takushoku
 Universitas Chuo
 Universitas Teikyo
 Universitas Temple Jepang
 Universitas Tokyo Denki
 Universitas Pertanian Tokyo Universitas Sains Tokyo
 Universitas Toho
 Universitas Nihon
 Universitas Hosei
 Institut Téknologi Musashi
 Universitas Musashi
 Universitas Méiji
 Universitas Méiji Gakuin
 Universitas Rikkyo
 Universitas Waséda

 Sakola Dasar jeung Menengah 
TK, SD (1 nepi ka 6 taun), jeung SMP (7 nepi ka 9) dioperasikeun ku pamaréntah lokal kota. sakola menengah atas dikelola ku Tokyo Metropolitan Government Board of Education jeung disebut Metropolitan High Schools. Di Tokyo ogé loba sakola swasta ti mimiti TK nepi ka SMA.

 Budaya 
jmpl|Museum Nasional Sains jeung Inovasi Anyar anu dipawanoh ogé minangka "Miraikan"
jmpl|kiri|lurus|Jalan Takéshita di Harajuku
jmpl|ka|200px|Perayaan féstival di Tokyo.

Tokyo miboga loba museum. Di Taman Ueno, aya Museum Nasional Tokyo, museum panggedéna di Jepang husus pikeun seni Jepang tradisional; Museum Nasional Seni Kulon jeung Kebon Binatang Uéno. Museum lianna kaasup Museum Nasional Sains dan Inovasi Baru di Odaiba; Museum Édo-Tokyo di Sumida anu ngaliwatan Walungan Sumida di tengah kota Tokyo; Museum Nézu di Aoyama; sarta Pabukon Parlemén Jepang, Arsip Nasional, jeung Museum Nasional Seni Modérn anu boga koléksi-koléksi seni modérn Jepang sarta leuwih ti 40.000 pilem-pilem Jepang jeung asing  anu aya deukeut Istana Kekaisaran.

Di Tokyo ogé loba téater paméntasan, ogé téater milik nagara jeung swasta pikeun drama Jepang. Saperti Téater Noh Nasional pikeun noh jeung Kabuki-za pikeun Kabuki.Milner, Rebecca (2013). "Pocket Tokyo." 4th Edition. Lonely Planet Publications.  Orkéstra simfoni jeung rupa-rupa organisasi musik ngahaleuangkeun musik modérn jeung tradisional dina ieu tempat. Tokyo ogé jadi tuan rumah acara musik pop jeung rock Jepang tur internasional di babaraha tempat, mimiti klub peuting nepi ka aréna kasohor internasional saperti Nippon Budokan.

jmpl|Sanja Matsuri di Asakusa

Di aréa Tokyo ogé diayakeun rupa-rupa féstival. Contohna perayaan Sannō di Kuil Hié, Sanja di Kuil Asakusa, sarta féstival dua taunan Kanda Matsuri. Perayaan Kanda mibanda arak-arakan mikoshi jeung rébuan jalma anu nyambutna. Dina poé Saptu panungtung unggal bulan Juli, pertunjukan kembang api gedé-gedéan di luhureun Walungan Sumida dilalajoanan ku sajuta urang. Lamun kembang sakura mekar di usum semi, warga Tokyo ngarumpul di Taman Uéno, Taman Inokashira, jeung Kebon Nagara Shinjuku Gyoén sarta piknik di handapeun tangkal sakura.

Harajuku, hiji kawasan di Shibuya, kasohor sadunya ku sabab jadi puseur hiburan nonoman, fashion, jeung cosplay.

Kadaharan di Tokyo dipikaresep ku sakuliah dunya. Dina Nopémber 2007, Michelin ngaluarkeun panduan pikeun tempat makan pangalu nati Tokyyo,mnandaan otal 191 biétang, atauwaskira-kira ua kali lebuwih loia tibatan aris. PDi2taun 017, 227 reétoran di Tokyo tgeus dibéré pangajén (92 di Paris). Dua belas tempat makan diajénan nepi ka tilu béntang (Paris boga 10), sedengkeun 54 meunang dua béntang, sarta 161 meunang hiji béntang. Dina dua belas tempat makan gedé éta, tilu di antarana nyuguhkeun masakan Jepang tradisional, duana deui nyaéta toko sushi sarta tilu sésana nyaéta réstoran masakan Prancis.

 Pariwisata Tokyo 

Di Tokyo loba tempat jalan-jalan, budaya jeung olahraga. Ieu kaasup kuil nu kawentar, shrines, féstival jeung acara taunan, taman, tempat nu endah, tempat balanja jeung kahirupan peuting.  Wisata budaya di Tokyo kaasup musium, gedung pertunjukan jeung téater.

 Tokyo dina media populer 
Salaku kota panggedéna jeung tempatna penyiaran sarta studio, Tokyo remen dijadikeun setting keur film Jepang, acara tipi , runtuyan komik (anime), jeung buku komik (manga). Nu pangkawentarna kaluar Jepang nyaéta kaiju (monster film), nu mana ciri has kota Tokyo diancurkeun ku monster gedé saperti Godzilla. Loba buku komik jeung animasi nu settingna, saperti Sailor Moon, Ranma ½,puffy ami yumi jeung Yu-Gi-Oh!, bakal kawentar di dunya.

Sababarah urang sutradara Hollywood milih Tokyo keur lokasi filmna. Sababaraha film nu kawentar saperti Tokyo Joe, My Geisha, jeung James Bond film You Only Live Twice; ogé Kill Bill, The Fast and the Furious: Tokyo Drift jeung Lost in Translation.

 Kota kembar 
Tokyo ngabogaan kota kembar jeung sababaraha kota di dunya:

 Beijing, 
 Berlin,  
 Cairo,  
 Jakarta, 
 Moscow,  
 Sister state with New South Wales,  New York City, 
 Paris,  
 Rome,  
 São Paulo,  
 Seoul,  
Salian ti eta, distrik jeung kota di Tokyo ogé ngabogaan kota kembar jeung kota sejen di dunya.

 Galéri 

 Tumbu kaluar 

  WikiSatellite view of Tokyo at WikiMapia 
  Official Tokyo Metropolitan Government homepage 
  Festivals around Tokyo  The Japan Times
  Interactive satellite view of the area
  Japan-guide to Tokyo
  Tokyo Diary  Tokyo business/professional events calendar
  Tokyo Metro Subway lines
  Tokyo Past and Present Web Japan

 Rujukan 
 Wikipedia Basa Inggris, Juli 2006.

Kategori:Jepang
Kategori:Préféktur di Jepang

Kategori:Kanto region
Kategori:Ibukota di Asia
Kategori:Kota basisir
Kategori:Host cities of the Summer Olympic Games
Kategori:Ports and harbours of Japan